புலிகள் பேரினவாதத்தை எதிர்த்து நிற்பதால் தான், நாங்கள் அதை மக்கள் போராட்டமாக மாற்றும்படி தொடர்ச்சியான ஒரு விமர்சனத்தை முன் வைத்து வந்தோம். இது மட்டும் தான் பேரினவாதத்தின் வெற்றியை தடுத்து நிறுத்தும் என்ற உண்மையை, முன் வைத்து வந்தோம். இந்த வகையில் மக்கள் போராட்டத்தை முன்னெடுக்கும் வகையில் புலியை நோக்கிய விமர்சனத்தையும், மக்கள் சுயமாக தம் சொந்த போராட்டத்தை முன்னெடுப்பதன் மூலம், பேரினவாதத்தின் கடிவாளத்தை கைப்பற்றி அதை தடுத்து நிறுத்த முடியும். இதைவிட வேறு எந்த மாற்றும், இன்று எம்முன் கிடையாது.